كاين لي كايكون حاقد وقلبو عامر على شي شخص … ما كايبينش ليه كايتسنى غير الفرصة باش يضرب … المصيبة هي فاش كايكون هاذ الوسخ في قلب المتدين … وكايولي يخرج السم ديالو والحقد ديالو على شكل نصائح ولا حقا بغيت غير الخير … كايطحن خوه ويسفهه ويفتح المجال لي يسوا ولي ما يسوا في الطعن من الظهر والغدر والتجريح وفالأخير يختمها ب ان اريد إلا الإصلاح وحقا بغينا ليه غير الخير … يا اخي لو كان قلبك صافيا وبغيتي الخير سير للخاص وهضر مع خوك هذا جهدك لي كلفك الله به … اما التشهير والتحذير هاذي آخر مرحلة من مراحل انكار المنكر ويتزعمها اهل العلم وأولي الامر  ماشي نتا والا صارت عندنا فوضى … حاجة اخرى الإسهال في المنشورات التي تطعن في اخيك تدل على ان قلبك عاااامر والحقد بلغ فيك مبلغا والشيطان تمكن منك واستحكم … فاتقوا الله في اخوانكم ولا تجعلوا للشيطان عليكم سبيلا … هاذ الجهد والحماس لو واجهتو بيه اعداء الله لجعلتم لكم موضع قدم في مراكز القرار وصارت لكم حظوة ومكانة … لكن أشداء على المؤمنين رحماء على الكافرين هي لي خلاتنا بلاصتنا …